NARVACAN CITY – Maysa nga OFW ti naireport a nagbekkel sadiay Sitio Tagkaw, Barangay Quinarayan ditoy nga ili idi Hunio 10.
Kas maibatay iti report, nasarakan laengen ni Sonny Ramos ti asawana a ni Donna Ramos y Cauton, 38, a nakabitin iti uneg ti balayda a napulipolan iti tali ti tengngedna.
Naitaray ti biktima iti Central Ilocos Sur District Hospital ngem indeklara ti doktor a nangtaming kenkuana a dead on arrival.
Segun dagiti kabagian ti biktima, napilitan ni Ramos a naggawid agsipud ta napukawna ti nasimbeng a panagpampanunot gapu iti mapapati a pannakail-ilana bayat ti panagtrabahona kas domestic helper iti sabali a pagilian.#
ilo_Latn ilo_Latn ilo_Latn ilo_Latn